  Майя Бывальцева Удмуртиысь 6 шуръёсын йӧэз пуштытъян ужъёсты нуозы. Со сярысь ивортӥзы элькунысь поисково-спасательной ёзэслэн пресс-службаяз. Ужъёсты 28-тӥ южтолэзьысен кутскизы. Соосты ортчытозы:  — Сюмси ёросын Кильмезь но Вало шуръёсын;  — Дэбес но Балезино ёросъёсын Чупчи шурын;  — Кез ёросын Пызеп но Чупчи шуръёсын;  — Эгра ёросын Ита шурын;  — Вотка ёросын Сива шурын. Пресс-службалэн ивортэмезъя, пуштытъян ужъёсты ортчыто тулыс тудву дыръя шуръёсын йӧлэсь ӵыпетъёс медаз кылдэ шуыса. Тодэ вайытом, МЧС-ын азьвылгес ивортӥзы вал, Удмуртиын тудвулэсь тужгес лек вакытсэ 15–24 оштолэзе возьмало шуыса. Вутудӟонлы кышкытлык вань 19 муниципал кылдытэтъёсын. Тегъёс: Мерлык МЧС Удмуртия тудву тулыс  